- Hindi News
- National
- रेड लाइट पर एक्टिवा सवार दो सहेलियों को ट्रक घसीटता ले गया, दोनों की मौत
रेड लाइट पर एक्टिवा सवार दो सहेलियों को ट्रक घसीटता ले गया, दोनों की मौत
माहिलुपर में बुलेट-कार टक्करमें बसपा नेता के इंजीनियर बेटे की मौत
एक युवती का चाचा घटनास्थल से गुजरा भी था, बाद में पता चला मरने वाली भतीजी थी
राजदीपसिंह सैनी | लुधियाना
पक्खोवालरोड स्थित बी-7 चौक में रेड लाइट पर खड़ी एक्टिवा सवार दो सहेलियों को ओवर स्पीड मॉडर्न डेयरी के ट्रक ने टक्कर मार दी और दोनों को दूर तक घसीटता ले गया। स्मृति गुप्ता और रितिका अरोड़ा की मौके पर ही मौत हो गई। रितिका मॉडलिंग भी करती थी। पुलिस ने गांव बैंस के मिंदर सिंह पर मामला दर्ज कर लिया है। दोनों मॉडल टाउन के गुरु नानक खालसा कॉलेज में बीए फर्स्ट ईयर की स्टूडेंट थीं और वीरवार को मॉडल टाउन ट्यूशन पढ़ने गई थीं। रितिका के चाचा नरिंदर अरोड़ा ने आरोप लगाया कि चौक में ट्रैफिक कंट्रोल करने के लिए कोई मुलाजिम मौजूद नहीं होता। इस कारण लोग सिग्नल तोड़ते हैं। उन्होंने बताया, जब एक्सिडेंट हुआ तो वह ग्रीन एवेन्यू अपने घर जा रहे थे। वहां काफी लोग जमा थे। नरिंदर ने एक लड़की को ट्रक के नीचे देखा, जबकि दूसरी लड़की (रितिका) सड़क की साइड पर पड़ी थी। उन्होंने बताया कि वहां पर मौजूद लोग कह रहे थे कि लड़की की अभी सांस चल रही है। लेकिन काफी भीड़ होने के कारण वह लोगों को यह कहकर चले गए कि एम्बुलेंस बुलाकर लड़की को अस्पताल ले जाओ। नरिंदर ने कहा कि मुझे नहीं पता था कि वह बच्ची उनकी भतीजी थी। यदि वे आगे होकर रितिका को देख लेते तो वे उसे अस्पताल ले जाते और शायद उसकी जान बच जाती। देखने का दुख सारी उम्र रहेगा। स्मृति इकलौती बेटी थी। उसका एक छोटा भाई वसू आठवीं में पढ़ता है। वसू ने बताया कि स्मृति को पेंटिंग और आर्ट एंड क्राफ्ट का शौक था। पेंटर बनना उसका ड्रीम था। वहीं रितिका की एक बड़ी बहन है। उसने बुधवार को ही अपना बर्थ-डे मनाया था।
होशियारपुर माहिलपुरमें गांव बहोवाल के पुल पर बुधवार रात हादसे में बसपा नेता के बेटे की मौत हो गई। बसपा पंजाब के जनरल सेक्रेटरी और विधानसभा हलका बंगा से पार्टी के उम्मीदवार ठेकेदार राजिंदर सिंह परसोवाल का बेटा बगराजप्रीत सिंह उर्फ प्रीत (23) परसोवाल से बुलेट पर मुगोवाल रहा था। बाहोवाल के पुल पर माहिलपुर की तरफ से रही कार से टकरा गया। टक्कर इतनी जबरदस्त थी कि बगराजप्रीत उछल कर पीछे रहे ट्रक के ड्राइवर की तरफ शीशे में जा घुसा और उसकी गर्दन धड़ से लगभग अलग हो गई। बगराजप्रीत की मौके पर ही मौत हो गई। उसके शव को मुश्किल से बाहर निकाला गया।
रितिका की मौत की खबर पता चलने पर मां का रो-रो कर बुरा हाल था।
रितिका अरोड़ा।
tgl_Latn sot_Latn hin_Deva hin_Deva bho_Deva hin_Deva bho_Deva hin_Deva hin_Deva hin_Deva npi_Deva